ᱥᱟᱦᱤᱣᱟᱞ

ᱥᱟᱦᱤᱣᱟᱞ ᱢᱟᱲᱟᱝ ᱫᱚ ᱢᱚᱱᱴᱜᱳᱢᱮᱨᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ, ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱲ ᱮᱞ ᱞᱮᱠᱟᱛᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱒᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱦᱤᱣᱟᱞ ᱦᱚᱱᱚᱛ ᱟᱨ ᱥᱟᱦᱤᱣᱟᱞ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱥᱟᱦᱤᱣᱟᱞ ᱫᱚ ᱢᱩᱬ ᱥᱚᱦᱚᱨ ᱞᱟᱦᱚᱨ ᱠᱷᱚᱱ ᱑᱘᱐ ᱠᱤᱞᱚᱢᱤᱴᱚᱨ ᱟᱨ ᱯᱷᱟᱭᱥᱟᱞᱟᱵᱟᱫᱽ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱦᱤᱣᱟᱞ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱕᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾

ᱥᱚᱦᱚᱨ ᱫᱚ ᱥᱚᱛᱞᱚᱡᱽ ᱟᱨ ᱨᱚᱵᱤ ᱱᱟᱹᱭ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱟᱱ ᱦᱚᱲ ᱢᱮᱱᱟᱜ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱢᱩᱬᱩᱛ ᱪᱟᱥᱵᱟᱥ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱜᱩᱦᱩᱢ, ᱛᱩᱞᱟᱹᱢ, ᱵᱚᱢᱵᱟᱠᱩ, ᱡᱚ ᱠᱚ, ᱟᱞᱩ ᱠᱚ ᱟᱨ ᱛᱩᱲᱤ ᱠᱚ ᱾  ᱛᱩᱞᱟᱹᱢ ᱡᱤᱱᱤᱥ ᱟᱨ ᱞᱚᱠᱟᱨᱮᱰ ᱨᱮᱱᱟᱜ ᱠᱟᱴ ᱨᱮᱱᱟᱜ ᱵᱮᱱᱟᱣ ᱦᱩᱭᱩᱜᱼᱟ ᱾

ᱱᱟᱜᱟᱢ
ᱢᱩᱦᱟᱢᱢᱚᱫᱽ ᱵᱤᱱ ᱠᱟᱥᱮᱢ ᱟᱜ ᱢᱩᱬᱩᱛ ᱞᱮᱠᱟᱛᱮ ᱩᱢᱢᱮᱭᱫᱽ ᱟᱨᱚᱵᱽ ᱠᱚ ᱯᱚᱧᱡᱟᱵᱽ ᱨᱮᱱᱟᱜ ᱩᱪ ᱟᱨ ᱢᱩᱞᱛᱟᱱ ᱥᱚᱦᱚᱨ ᱠᱚ ᱡᱤᱛᱠᱟᱹᱨ ᱠᱮᱫᱼᱟ ᱾ ᱢᱩᱞᱛᱟᱱ ᱤᱢᱤᱨᱮᱴ ᱨᱤᱱ ᱟᱨᱚᱵᱽ ᱠᱚ ᱫᱚ ᱥᱟᱦᱤᱣᱟᱞ ᱴᱚᱴᱷᱟ ᱨᱮ ᱠᱤᱪᱷᱩ ᱥᱟᱭ ᱥᱮᱨᱢᱟ ᱞᱟᱹᱜᱤᱫ ᱠᱚ ᱥᱟᱥᱚᱱᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱥᱟᱦᱤᱣᱟᱞ ᱢᱟᱢᱞᱩᱠ ᱨᱟᱡᱚᱥᱴᱷᱤ ᱨᱮᱱᱟᱜ ᱢᱩᱞᱛᱟᱱ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱥᱟᱦᱤᱣᱟᱞ ᱫᱚ ᱫᱮᱯᱟᱞᱯᱩᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱥᱟᱶ ᱦᱚᱸ ᱡᱩᱲᱟᱹᱭ ᱢᱮᱱᱟᱜᱼᱟ ᱾

ᱱᱟᱦᱟᱜ ᱥᱚᱦᱚᱨ ᱥᱟᱦᱤᱣᱟᱞ ᱫᱚ ᱑᱘᱖᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ ᱡᱚᱠᱷᱚᱱ ᱠᱟᱨᱟᱪᱤᱼᱞᱟᱦᱚᱨ ᱨᱮᱞ ᱰᱟᱦᱟᱨ ᱨᱮ ᱢᱤᱫᱴᱟᱹᱝ ᱠᱟᱹᱴᱤᱡ ᱟᱹᱛᱩ ᱨᱮ ᱢᱤᱫᱴᱟᱹᱝ ᱨᱮᱞ ᱥᱴᱮᱥᱚᱱ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱱᱚᱣᱟ ᱴᱷᱟᱶ ᱨᱮᱭᱟᱜ ᱧᱩᱛᱩᱢ ᱠᱚᱨᱟᱣ ᱦᱩᱭ ᱟᱠᱟᱱᱟ ᱢᱚᱱᱴᱚᱜᱳᱢᱮᱨᱤ ᱚᱱᱟ ᱚᱠᱛᱚ ᱯᱟᱧᱡᱟᱵᱽ ᱨᱤᱱᱤᱡ ᱞᱮᱯᱷᱴᱮᱱᱮᱱᱴ ᱜᱚᱵᱷᱚᱨᱱᱚᱨ ᱥᱚᱨ ᱨᱚᱵᱚᱨᱴ ᱢᱚᱱᱴᱚᱜᱩᱢᱮᱨᱤᱭᱟᱜ ᱧᱩᱛᱩᱢ ᱛᱮ ᱟᱨ ᱱᱚᱣᱟ ᱫᱚ ᱱᱟᱦᱟᱜ ᱵᱮᱱᱟᱣ ᱟᱠᱟᱱ ᱢᱚᱱᱴᱚᱜᱚᱢᱮᱨᱤ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱜᱳᱜᱮᱨᱟ ᱨᱮᱱᱟᱜ ᱴᱷᱟᱶᱮ ᱦᱟᱛᱟᱣ ᱟᱠᱟᱫᱟ ᱾ ᱵᱟᱨ ᱥᱮᱨᱢᱟ ᱛᱟᱭᱚᱢ ᱑᱘᱖᱗ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱢᱤᱫᱴᱟᱹᱝ ᱢᱤᱭᱩᱱᱤᱥᱤᱯᱮᱞ ᱵᱮᱱᱟᱣ ᱮᱱᱟ ᱾

᱑᱙᱑᱔ ᱥᱮᱨᱢᱟ ᱨᱮ ᱞᱟᱛᱟᱨ ᱵᱟᱨᱤ ᱫᱳᱵᱽ ᱠᱮᱱᱟᱞ ᱵᱮᱱᱟᱣ ᱮᱛᱚᱦᱚᱵ ᱞᱮᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱥᱚᱦᱚᱨ ᱟᱨ ᱢᱟᱨᱮ ᱴᱚᱴᱷᱟ ᱵᱟᱱᱟᱨ ᱨᱮ ᱫᱟᱜ ᱮᱢᱚᱜ ᱠᱟᱱᱟ ᱾

᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱦᱟᱹᱴᱤᱧ ᱚᱠᱛᱚ, ᱢᱚᱱᱴᱚᱜᱳᱢᱮᱨᱤ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ, ᱱᱚᱣᱟ ᱥᱚᱦᱚᱨ ᱫᱚ ᱯᱟᱧᱡᱟᱵᱽ ᱥᱤᱢᱟᱹ ᱠᱚᱢᱤᱥᱚᱱ ᱫᱟᱨᱟᱭ ᱛᱮ ᱯᱟᱠᱤᱥᱛᱟᱱ ᱞᱟᱹᱜᱤᱫ ᱮᱢ ᱦᱩᱭ ᱞᱮᱱᱟ ᱾ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱟᱨ ᱥᱤᱠᱷ ᱜᱟᱶᱛᱟ ᱠᱚᱣᱟᱜ ᱢᱮᱱ ᱞᱮᱠᱟᱛᱮ ᱢᱩᱥᱞᱤᱢ ᱢᱩᱬᱩᱛ ᱴᱚᱴᱷᱟ ᱞᱮᱠᱟᱛᱮ ᱱᱚᱶᱟ ᱫᱚ ᱢᱩᱥᱞᱤᱢ ᱠᱚᱣᱟᱜ ᱴᱚᱴᱷᱟ ᱠᱟᱱᱟ ᱾

ᱥᱮᱪᱮᱫ

ᱵᱟᱨᱭᱟ ᱥᱚᱦᱚᱨ
ᱥᱟᱦᱤᱣᱟᱞ ᱫᱚ ᱤᱝᱞᱮᱱᱰ ᱨᱮᱱᱟᱜ ᱜᱨᱮᱴᱚᱨ ᱢᱟᱱᱪᱮᱥᱴᱚᱨ ᱨᱮ ᱨᱳᱥᱰᱮᱞ ᱥᱚᱦᱚᱨ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱨᱳᱥᱰᱮᱞ ᱨᱮᱱ ᱘᱐% ᱦᱚᱲ ᱮᱥᱤᱭᱟᱱ ᱮᱥᱤᱭᱟᱱ ᱠᱟᱱᱟ ᱠᱚ, ᱚᱱᱟ ᱢᱩᱫᱽ ᱨᱮ ᱡᱟᱹᱥᱛᱤ ᱜᱟᱱ ᱫᱚ ᱯᱟᱠᱤᱥᱛᱟᱱ ᱨᱤᱱ ᱠᱟᱱᱟ ᱠᱚ ᱾ ᱑᱙᱙᱘ ᱥᱟᱞ ᱨᱮ ᱨᱳᱥᱰᱮᱞ ᱟᱨ ᱥᱟᱦᱤᱣᱟᱞ ᱛᱟᱞᱟ ᱛᱮ ᱴᱣᱤᱱᱤᱝ ᱥᱚᱨᱠᱟᱨ ᱨᱮ ᱥᱟᱹᱜᱟᱹᱭ ᱦᱩᱭ ᱞᱮᱱᱟ ᱾

ᱥᱟᱹᱠᱷᱭᱟᱹᱛ